Zara (hunermend)
Zara yan jî Zerîfe Migoyan ( Lenîngrad, KSSFR) hunermend û aktrîseke navdar a kurd e ku li Moskow a Rusyayê dijî. Zara di sala 2016an de xelata Hunermenda Rûmetê a Federasyona Rûsyayê wergirtiye. Zara heta niha deh albûmên stûdyoyê tomar kiriye û çend xelatên Xelata Gramofona Zêrîn, dîplomeyên festîvala televîzyona Rûsî ya Pesnya goda wergirtiye. Wek lîstikvan Zara bi rolên xwe yên di rêzefîlmên "Streets of Broken Lights" (2001), "Spetsnaz 2" (2004) û "Favorsky" (2005) û fîlmên dirêj "Pushkin. The Last Duel" û "White Sand" de tê naskirin.

Jiyan û malbata wê 
Zara li bajarê Lênîngradê wekê kesek ji malbateke kurdên êzîdî de hatiye dinê. Zara dibistana amadeyî ya jimare 2yê li Otradnoye, navçeya Kirovsky ya li Oblasta Lênîngradê xwendiye. Di sala 2000an de li Gymnasium ji dibistana jimare 56an ku li Saint Petersburgê ye bi madelyaya zîv xilas dike. Li gel xwendina xwe ya navîn, wê dibistana muzîkê ya zarokan bi şanaziyê pisporiya piyanoyê qedandiye.

Bavê wê Paşa Bînbaşîevîç Mgoyan, Namzedê Zanistên Fîzîk û Matematîkê ye ku di pîşesazîya çêkirina makîneyan de kar kiriye û dayika wê, Nadî Djamalovna Mgoyan, jina malê ye. Dê û bavê wê li bajarê Lenînakan a Ermenistanê ji dayik bûne. Xwişkek wê ya mezin bi navê Liana û birayek piçûk bi navê Roman heye.

Kariyer 

Di sala 1997an de Zara derket fînala pêşbirka huneriyê a Rûsyayê a bi navê "Stêrka sibehê" (bi rûsî: Utrênnyaya Zvêzda) (Moskow) û xelata Festîvala navneteweyî ya bi navê "Bila zarok bikenin" ya (Qahîre û Port Saîdê, Misir) wergirt. Di sala 1998an de hunermenda ciwan xelata "Hêviya Sîbîryayê" (Omsk, Rûsya) wergirt, di pêşbirka "Roja jidayîkbûnê" a sitranên zarokan (Sankt Petersbûrg) û pêşbirka «Baştirîn strana salê» (Sankt-Petersbûrg, Rûsya) de xelat wergirtin.

Du salan ser hev di pêşbirka "Hêviyên Ewropayê" de (Soçî) Zara dîploma beşdarvana asta yekem û xelat bi dest xistiye. Di sala 1999an de di Festîvala "Denga-99" ku li bajarê Soçî derbas bû hunermenda ciwan xelata sempatiyên temaşevanan qezenc kir.

Heta niha çend albûmên stranên Zara hatine weşandin, hunermenda ciwan herwiha di fîlman de jî rol girtiye. Fîlmên wek Favorskiy, Hêzên taybet bi rûsî-2, Jiyan û mirina Lyonka Panteleyev û yên din, herwiha di kurtefîlman de jî rol kiriye, yên wek Demon û Ariyadna.

Di sala 2009'an de beşdarî şowa "Du stêrk" bû û gihîşt fînala bernameyê, di encama pêşbirkê de Zara û Dimîtriy Pêvtsov cîhê duduyan girtin. Cihê yekem Mark Tîşman û Nonna Grîşayeva qezenc kirin. Weke ku hilberîner Îgor Matviyenko jî destnîşan kir strana ku Zara û Dimîtriy di fînalê de gotin hêja ye ku bibe sîngileke serbixwe.

Di dema derbasbûyi de Zara bi kurê weliya Sankt Petersbûrgê re zewicî bûye, lê pişt re jê cida bûye. Niha bi karsazekî bi navê Sergey Îvanov zewicî ye.

Di sala 2023ê de bi navê "Klama Dilê Min" albumekî kurdî (kurmancî) derxistiye.

Dîskografî

Malper 
 Malpera fermî ya Zara
 Malpera ne-fermî ya Zara
 Malpera derbarê Zara de - "Ji bo wê"
 Bloga Zara
 Zara di projeya "Ez stêrk im"

Çavkanî  

Fabrîka Stêrkan
Kurdên êzîdî
Kurdên xiristiyan
Kurdên Rûsyayê
Mirovên zindî